Foto van honde se ‘drukkie’ red hul lewensFoto: Malena Evans/Facebook Die foto van Kala en Keira is Maandag op die Angels Among Us Pet Rescue-skuiling se Facebookblad gelaai waarna dit soos ŉ veldbrand op sosiale media versprei het. “Presies twee uur en ses minute. Dit is hoe lank dit die fantastiese gemeenskap van diereliefhebbers geneem het om saam te staan en die lewens van twee hondevriende te red,” het die organisasie later in nog ŉ inskrywing gesê. ’n Foto van Kala en Keira saam met hulle nuwe eienaar is hierna op Facebook versprei. Die honde sou dieselfde dag van kant gemaak gewees het as niemand hulle nie aangeneem het nie. Kala en Keira saam met hul nuwe eienaar. Foto: Facebook “Ek sal haar sien wanneer sy in die gang af gaan. Sy gaan nie terugkom nie en ek sal huil. Hulle sal my volgende kom haal en ek sal nie so dapper wees nie. Ons het mekaar getroos terwyl ons hier was. Sy het my hoop gegee toe ek nie gehad het nie. Nou is dit verby. Behalwe as . . .” het die inskrywing by die oorspronklike foto gelui.